หนูคลอดลูกได้ 5 เดือน ตรวจมะเร็งปากมดลูกหลังคลอด ผลออกมาไม่มีปัญหา แต่มีอาการตกขาวตลอด ตกขาวมีสีเหลืองอ่อนบ้าง น้ำตาลอ่อนบ้าง ส้มอ่อนบ้าง มีกลิ่นบ้างไม่มีกลิ่นบ้าง ไม่เจ็บท้อง ไม่แสบ ไม่คัน ให้นมบุตรสองคน ฉีดยาคุม หนูผิดปกติไหมคะ ขอบค่ะ
สวัสดีค่ะ หลังคลอดบุตรได้ 5 เดือนแล้ว ไม่ควรมีสารคัดหลั่งที่ผิดปกติที่เกี่ยวข้องกับการคลอดบุตรออกมาแล้วดังนั้นตกขาวที่มีสีเหลืองอ่อน น้ำตาลอ่อน ส้มอ่อนดังกล่าวมานั้น เป็นสีที่ผิดไปจากปกติ อาจมีสาเหตุได้จากการติดเชื้อที่ช่องคลอดหรือปากมดลูก จากเชื้อแบคทีเรียหรือเชื้อโพรโทซัวที่อาจสัมพันธ์กับการติดโรคติดต่อทางเพศสัมพันธ์ สาเหตุอื่นๆเช่น การระคายเคืองช่องคลอดจากการสวนล้าง หรือเป็นเลือดออกผิดปกติทางช่องคลอดที่ปนออกมาเช่นจากผลข้างเคียงการใช้ยาคุมกำเนิด เนื้องอกที่ปากมดลูก เป็นต้นดังนั้นควรไปพบแพทย์เพื่อตรวจเพิ่มเติม และนำตกขาวที่ผิดปกติไปตรวจหาเชื้อก่อโรค และรับยาฆ่าเชื้อที่ตรงกับโรคต่อไป หากไม่มีการติดเชื้อใดๆ อาจเป็นผลข้างเคียงจากการใช้ยาคุมกำเนิดทำให้มีเลือดออกปนออกมากระปริดกระปรอย เบื้องต้นงดการมีเพศสัมพันธ์ไปก่อน ไม่สวนล้างช่องคลอด